b"\n_START_ARTICLE_\nAnge Leccia\n_START_PARAGRAPH_\nAnge Leccia (s. 19. huhtikuuta 1952 Barrettali, Ranska) on Korsikalla syntynyt ranskalainen nykytaiteilija. H\xc3\xa4n ty\xc3\xb6skentelee erityisesti valokuvauksen ja videon parissa. Leccia asuu ja ty\xc3\xb6skentelee Pariisissa ja Korsikalla._NEWLINE_Leccia opiskeli kuvataiteita Panth\xc3\xa9on-Sorbonnen yliopistossa. Alkujaan h\xc3\xa4n harjoitti sek\xc3\xa4 maalaustaidetta ett\xc3\xa4 valokuvausta, mutta suuntautui 1980-luvulla valokuvaukseen ja videoon ._NEWLINE_Leccia luennoi Cergy-Pontoisen taidekorkeakoulussa (ENSAPC). H\xc3\xa4n my\xc3\xb6s ohjaa nuorten taiteilijoiden tutkimusta Palais de Tokyo'ssa Pariisissa._NEWLINE_H\xc3\xa4nen ensimm\xc3\xa4inen elokuvansa oli lyhytfilmi, Stridura, vuonna 1980. Joulukuussa esitettiin 2004 h\xc3\xa4nen elokuvansa Az\xc3\xa9, jonka h\xc3\xa4n teki vuonna 1999. Siin\xc3\xa4 korostuivat valo- ja \xc3\xa4\xc3\xa4nitehosteet kuten aiemmissa lyhytelokuvissa \xc3\x8ele de beaut\xc3\xa9 (Kauneuden saari) (1996) ja Gola (2000), jotka h\xc3\xa4n teki yhdess\xc3\xa4 Dominique Gonzalez-Foersterin kanssa._NEWLINE_Leccia k\xc3\xa4ytt\xc3\xa4\xc3\xa4 itse t\xc3\xb6ist\xc3\xa4\xc3\xa4n mieluummin asetelma- kuin installaatio-nimityst\xc3\xa4, koska se viittaa avoimeen ja v\xc3\xa4liaikaiseen ._NEWLINE_Leccian t\xc3\xb6it\xc3\xa4 on esill\xc3\xa4 useissa kansainv\xc3\xa4lisiss\xc3\xa4 museoissa (mm. Guggenheim-museo New Yorkissa, Pompidou-keskus Pariisissa, Hiroshiman kaupungin taidemuseo)._NEWLINE_Suomessa Ange Leccian t\xc3\xb6it\xc3\xa4 on ollut esill\xc3\xa4 Ars95-taiden\xc3\xa4yttelyss\xc3\xa4 Helsingiss\xc3\xa4."